**סלקום TV** הוא שירות טלוויזיה בישראל בטכנולוגיית ה-OTT של קבוצת התקשורת סלקום.

נכון ל-16 בנובמבר 2023, לשירות מחוברים למעלה מ- 261,000 לקוחות.

השקה, חדירה לשוק ופרסום
-----------------------

סמליל השירות עד לשנת 2022
השירות הושק ב-29 בדצמבר 2014 וצבר ברבעון הראשון להפעלתו כ-20,000 מנויים. על פי דוחותיה בנובמבר 2017 עברה פעילות החברה לרווחיות עם 154 אלף מנויים, ונכון ליוני 2021 הגיעה החברה לכ-250 אלף מנויים.

עם השקת השירות כינסה חברת סלקום מסיבת עיתונאים ב-29 בדצמבר 2014 ובה השיקה את השירות. מסיבת העיתונאים קיבלה יחס רב בתקשורת וחלק הגדירו את השקת השירות בתור שבירת הדואופול של החברות yes ו-HOT. סלקום העלתה גם אתר כדי לשווק, למכור ולתת תמיכה ללקוחות השירות. סלקום עמלה על השירות מאז שנת 2011 ונתנה מידע עליו במהלך היצירה.

השקת השירות נבחרה להשקת השנה של איגוד השיווק הישראלי.

מתחילת 2015, משתמשת חברת סלקום בדמותו של משיח בכיכובו של השחקן אודי כגן עבור קמפיין סלקום TV בטלוויזיה ובאינטרנט, בתחילת 2018 פורסם כי החברה תפיק את הסדרה ביחד עם שידורי קשת אולם לסלקום תינתן קדימות בשידור הסדרה מאחר שהיא מממנת את רובה.

תכנים
-----

ממשק הקונספט של סלקום TV מ-2011
תוכני השירות מורכבים מערוצי עידן+ המשודרים באופן חופשי לכל בעל ממיר דיגיטלי ייעודי, מערוצים נוספים אותם משדרת סלקום על גבי הרשת בטכנולוגיית IPTV, חלקם כחלק מהחבילה וחלקם בתשלום נוסף, ומשירות VOD שמסופק כולו כחלק מהחבילה המכיל סרטים וסדרות וכן תוכניות טלוויזיה ששודרו לאחרונה וניתנות לצפייה חוזרת. כמו כן מוטמעים בשירות אפליקציית תוכן ייעודית של ערוץ ספורט 5, שירות סלקום ווליום ובו כמיליון וחצי שירים וכל תחנות הרדיו הישראליות, ואפליקציית יוטיוב.

ביולי 2017 נוספה לשירות סלקום TV אפשרות 24/7 המאפשרת לצפות בתוכניות ששודרו והוקלטו אוטומטית מכל הערוצים עד שבוע אחורה ללא צורך להקליט.

בספטמבר 2017 פורסם כי לשירות יעלו גם ערוץ הילדים ולוגי. שבוע מאוחר יותר צירפה סלקום TV גם את ערוצים דיסני ודיסני ג'וניור.

באוקטובר 2017 נוספו הערוצים JimJam, במקום ערוץ המרתון ששודר, וערוץ מרתון דוקו, שמשדר תוכני VOD המסווגים כדוקומנטריה.

בינואר 2018 פורסם כי לשירות יצורפו גם ערוצים נשיונל ג'יאוגרפיק ונשיונל ג'יאוגרפיק WILD, זאת בנוסף לערוץ נשיונל ג'יאוגרפיק שכבר משודר בשירות, ללא תוספת מחיר.

בדצמבר 2018 פורסם כי החברה עובדת על הפקת מקור ראשונה, בשיתוף פעולה עם "שידורי קשת" והיא הסדרה "משיח". הסדרה עלתה לשירות סלקום TV במהלך חודש יוני ומאוחר יותר עלתה לשידור גם בשידורי קשת.

בפברואר 2018 יצאה סלקום TV במבצע חדש שכלל רכישת סטרימר שיאומי מסלקום, וכלל זיכוי של 30 ש"ח בחודש למשך חצי שנה על השירות, על רכישת חשבון בסיסי בנטפליקס. בתגובה אמרו בנטפליקס כי "רק פרטנר מוסמכת על ידינו להציע מבצע כזה. המבצע של סלקום לא מאושר על ידנו ואנחנו בודקים את הנושא". בסלקום אמרו כי המבצע ממשיך כמתוכנן.

באפריל 2018 צירפה החברה לשירות את ערוץ E! וחלק מתכניו יעלו גם ל-VOD.

במאי 2018 השיקה החברה ערוץ אוכל בלעדי הנקרא "FOODY", הערוץ משדר תוכניות אוכל ישראליות בלבד.

באפריל 2019 השיקה את שירות "סינמה TV", שמאפשר להשכיר סרטים חדשים בתשלום.

ב-12 במאי 2019 חתמה סלקום על שיתוף פעולה עם נטפליקס להזרמת תכניה דרך הממיר החדש שלה שהושק ב-11 ביוני 2019.

ב-25 באוגוסט 2019 צירפה את ערוצי הספורט של Eurosport ואת ערוץ בית+.

ב-8 בספטמבר 2019 צירפה את ערוץ דיסקברי.

ב-31 בדצמבר 2019 סלקום הודיעה שערוץ JimJam יסיים את שידורו בשירות.

ב-12 בינואר 2020 צירפה את ערוץ CBS Reality, ב-31 בדצמבר 2021 הערוץ סיים את שידוריו בשירות.

ב-17 בפברואר 2020 עלתה חבילת הדרמות הטורקיות שכוללת את ערוץ הדרמות הטורקיות+, הערוץ הים תיכוני, וערוץ הים תיכוני+ (בעבר חגיגה מזרחית). ב-4 ביולי 2021 נוספו גם 2 ערוצים נוספים לשירות: ערוץ הדרמות הטורקיות 2 וערוץ הדרמות הטורקיות 3.

ב-27 ביוני 2021 צירפה את ערוצי הפרימיום ויוה וינטג' וערוץ ויוה פרימיום.

ב-2 בינואר 2022 עלה ערוץ הטלנובלות הספרדיות מבית RGE ובשיתוף TELEVISA ובץ תקשורת ערוץ "ואמוס" כערוץ פרימיום.

ב-9 במרץ 2022 צורפו 2 ערוצים חדשים לשירות: ערוץ אנימל פלנט וערוץ TLC.

ב-28 במרץ 2023 נוספו ספריות SVOD תחת הקטגוריה "VOD פרימיום" המציע מבחר ספריות תוכן בתשלום נוסף כגון דרמות טורקיות, סדרות הודיות, ויוה, אופרות, ועוד.

ב-2 ביולי 2023 צורפו 2 ערוצי ילדים 
חדשים מבית ערוץ הילדים, ערוץ יויו וערוץ FOMO.

### השפעת פיצול ערוץ 2 על מנויי סלקום TV

כחלק מהרישיון שהוענק לשידורי קשת, רשת וערוץ 10, נקבע כי על הערוצים החדשים לשדר ב-HD. הרשות השנייה לטלוויזיה ולרדיו, החליטה לפטור זמנית את הערוצים המסחריים מחובה זו במערך עידן+, כי סירבו להשתתף בעלות הנוספת. לפיכך, לקוחות סלקום TV, שמסתמכת על עידן+, לא יוכלו לצפות ב-HD. באוקטובר 2017 הגישה חברת סלקום בקשה למתן צו ביניים שימנע את המעבר ל-HD, בטרם היא יכולה לשדר באיכות של HD גם היא. בג"ץ דחה את העתירה, ולכן הערוצים החדשים לא ייקלטו אצל לקוחות החברה ב-HD. עם זאת, בעיה זו אינה קיימת בממירים החדשים של סלקום, שלא מסתמכים על עידן+.

### מחאת היוצרים

בסוף שנת 2017 החלו ארגוני היוצרים השונים בישראל למחות נגד אי-ההשקעה של סלקום בהפקה ישראלית ואף פרצו למשרדי החברה. במהלך המחאה הם קראו לשר התקשורת להכפיף את סלקום TV לרגולציה ולמנוע פגיעה ביצירה ישראלית. בעקבות המחאה הכריזה סלקום TV כי בכוונתה להשקיע בהפקות מקוריות.

רשימת ערוצים בשירות
-------------------

רשימת הערוצים הכלולים בשירות בחבילת הבסיס

|  |  |  |  |  |  |  |
| --- | --- | --- | --- | --- | --- | --- |
| **ערוצים ישראלים** | **ערוצי מרתון מקוריים** | **ערוצי בידור, סדרות ולייף סטייל** | **ערוצי טבע ודוקו** | **ערוצים בנלאומיים** | **ערוצי ילדים ונוער** | **ערוצי ספורט** |
| * ערוץ 9
* כאן 11
* קשת 12
* רשת 13
* עכשיו 14
* וואלה+
* ערוץ הקניות
* תרבות ישראלי
* ערוץ 24
* מוזיקה il
* מכאן 33
* ערוץ הידברות
* ערוץ הכנסת
 | * סרטים
* ישראלי tv
* סרטים ברוסית
* ערוץ DOCO
* ערוץ HBO
* סלקום Family
* סלקום קידס
 | * Travel Channel HD
* Food Network HD
* ערוץ בית +
* ערוץ !E
* ערוץ Foody
* ויוה
* ויוה אינסטנבול
* ערוץ TLC
 | * נשיונל ג'יאוגרפיק
* National Geographic WILD
* ערוץ ההיסטוריה
* ערוץ דיסקברי HD
* ערוץ אנימל פלנט
 | * Fox News
* Fox Business
* DW
* daystar
* i24news באנגלית
* i24news בצרפתית
* i24news בערבית
 | * כאן חינוכית
* בייבי
* ערוץ הילדים
* לוגי
* יויו
* FOMO
* דיסני
* דיסני ג’וניור
* ערוץ ג'וניור
* ערוץ הכוכבים
* סלקום קידס
* ילדותי
* שירי ילדותי
 | * 5SPORT
* 5PLUS
* ONE HD
* Eurosport HD
* Eurosport 2
 |

EXTRA TV
--------

ערוצים, חבילות וספריות SVOD.

|  |  |
| --- | --- |
| **חבילות וערוצי פרימיום** | **ספריות SVOD** |
| * חבילת ערוצי הדרמות הטורקיות המושלמת: ערוץ הדרמות הטורקיות + • ערוץ הדרמות הטורקיות 2 • ערוץ הדרמות הטורקיות 3 • ערוץ הים תיכוני • הערוץ הים תיכוני + • הערוץ הים תיכוני 2
* חבילת ערוצי הסדרות ההודיות:  ערוץ הסדרות ההודיות • ערוץ הסדרות ההודיות 2
* ערוץ ואמוס
* ערוץ ויוה פרימיום
* ערוץ ויוה וינטג'
* חבילת ערוצי הספורט של ערוץ הספורט: 5SPORT 4K • 5STARS • 5LIVE • 5GOLD
* חבילת ערוצי הספורט של צ'רלטון בטלוויזיה:ספורט 1 HD • ספורט 2 HD • ספורט 3 HD • ספורט 4 HD
* חבילת ערוצי הספורט של צ'רלטון בטלוויזיה ובסלולר:ספורט 1 HD • ספורט 2 HD • ספורט 3 HD • ספורט 4 HD • ספורט 1 TO GO • ספורט 2 TO GO
* חבילת ערוצי ONE פרימיום:ONE2 • ONE EDGE • ONE DOCO
* חבילת 21 ערוצים בשפה הרוסית
* ערוץ האח הגדול LIVE
 | * ספריית SVOD הדרמות הטורקיות +
* ספריית SVOD הדרמות הטורקיות 2
* ספריית SVOD הים תיכוני
* ספריית SVOD הים תיכוני 2
* ספריית SVOD ויוה לפני כולם
* ספריית SVOD ויוה פרימיום
* ספריית SVOD ויוה וינטג'
* ספריית SVOD ויוה אינסטנבול
* ספריית SVOD ויוה בינג'
* ספריית SVOD הסדרות ההודיות
* ספריית SVOD הסדרות ההודיות 2
* ספריית SVOD הפסטיגלים
* ספריית ARIA SVOD הספרייה הקלאסית
* אפליקציית SCREENZ LIVE
* אפליקציית דיסני+
 |

הפקות מקור
----------

בשנת 2017 הודיעה סלקום שתחל בהשקעה בהפקות-מקור. הסדרה הראשונה שהופקה על ידי סלקום בשיתוף קשת 12 היא "האורחן של משיח" ששידורה החל ביוני 2018. היא מבוססת על סדרת הרשת "משיח".

בשנת 2019 הסדרה השנייה בהפקת מקור של סלקום בשיתוף ערוץ הילדים היא "הנבונינג'ה" סדרת רשת חדשה עם ילדי נינג'ה ישראל בהנחיית נבו עמרני.

"ישראל בידוד" – הפקת מקור חדשה בשיתוף ישראל בידור עם השחקנים והזמרים: נסרין קדרי, רן דנקר, אגם בוחבוט, רוני דלומי, אליעד נחום, אליאנה תדהר ולי בירן, אביבית בר זוהר, מאיה ורטהיימר, קווין רובין, שירלי לוי, קים אור אזולאי, אלין כהן, שר פיטנס ועוד.

הולמס פלייס - סלקום tv בשת"פ עם רשת מכוני הכושר "הולמס פלייס".

קישורים חיצוניים
----------------

* אתר האינטרנט הרשמי של סלקום TV
* נגה ניר נאמן, סלקום מציגה את שירות הטלוויזיה החדש: "חוויית צפייה אחרת לגמרי", באתר nana10‏, 29 בדצמבר 2014
* אתר למנויים בלבד אמיתי זיו, טלוויזיה ב-99 שקל לחודש: ההצעה החדשה של סלקום, באתר TheMarker‏, 29 בדצמבר 2014

הערות שוליים
------------

1. 1 2  רונן מנדיזצקי, סלקום מדווחת על 184 אלף מנויי טלוויזיה ומשיקה את ערוץ האוכל Foody, באתר Gadgety, ‏30 במאי 2018
2. ↑  אלכסנדר כץ, כבר 10% מהשוק המקומי: 154 אלף לקוחות לסלקום TV, באתר אייס, 22 בנובמבר 2017,
3. ↑  הפסד בתביעה ייצוגית מנע מסלקום לרשום רווח ברבעון השני, באתר ynet, 12 באוגוסט 2021
4. ↑  גילעד נס, הטלוויזיה של סלקום מהמרת על מותו של השידור החי, באתר כלכליסט, 22 ביולי 2012
5. ↑  אלכסנדר כץ, ההשקה המנצחת של 2014: סלקום TV וכרטיס Fly card של אל על, באתר אייס, 3 במאי 2015
6. ↑  משיח בקמפיין סלקום tv‏:  סלקום tv - מה כלול בהכל כלול?, סרטון באתר יוטיוב  סלקום tv - מה זאת אומרת אין 500 ערוצים?, סרטון באתר יוטיוב
7. ↑  חוסכים בעלויות: "משיח" של קשת תעלה קודם בסלקום TV, באתר גלובס, 16 בינואר 2018
8. ↑  אלכסנדר כץ, בסוף יוני: סלקום TV וקשת ישיקו את 'משיח', באתר אייס, 31 במאי 2018
9. ↑  אלכסנדר כץ, אחרי הגירושים מ-yes: הסכם בין ערוץ הילדים לסלקום TV, באתר אייס, 24 בספטמבר 2017
10. ↑  מירב קריסטל, אחרי ערוץ הילדים: סלקום TV מוסיפה את ערוצי דיסני, באתר ynet, 1 באוקטובר 2017
11. ↑  אלכסנדר כץ, תחרות לערוץ 8 ו-yes דוקו? סלקום TV משיקה ערוץ דוקו, באתר אייס, 18 באוקטובר 2017
12. ↑  שי שגב, סלקום TV מצרפת את ערוצי נשיונל ג'יאוגרפיק, באתר מגפון, ‏15 בינואר 2018
13. ↑  איתי שטרן, בעקבות מחאת היוצרים: סלקום טי־וי התחייבה להפיק שתי סדרות דרמה מקוריות, באתר הארץ, 4 בדצמבר 2017
14. ↑  מייקי לוי‏, נטפליקס על חשבונם: כל הפרטים על המבצע הסודי של סלקום TV, באתר וואלה!‏, 22 בפברואר 2018
15. ↑  מכורים לקרדשיאן? ערוץ E! ישודר בסלקום TV, באתר אייס, 15 באפריל 2018
16. ↑  גד פרץ, ‏סלקום חתמה על הסכם שת"פ עם נטפליקס; תשיק ממיר ייעודי, באתר גלובס, 12 במאי 2019
17. ↑  יונתן כיתאין, ‏לקראת הפיצול: קשת, רשת וערוץ 10 במלחמה מי יפסיד פחות, באתר גלובס, 19 באוקטובר 2017
18. ↑  אביב גוטר, לקראת פיצול ערוץ 2: סלקום עתרה לבג"ץ נגד שידורי HD בערוצים המסחריים, באתר כלכליסט, 23 באוקטובר 2017
19. ↑  נועה פרייס‏, היוצרים פרצו למשרדי סלקום: "יצירה אנטי-ישראלית", באתר וואלה!‏, 22 בנובמבר 2017
20. ↑  יונתן כיתאין, ציוץ בטוויטר, באתר טוויטר, ‏19 בנובמבר 2017
21. ↑  אלכסנדר כץ, בעקבות מחאת היוצרים: סלקום TV תשקיע בהפקות מקור, באתר אייס, 11 בדצמבר 2017

| ישראלישראל ספקיות תקשורת בישראל |
| --- |
| תשתית אינטרנט | בזק ‏•‏‏ HOT ‏•‏‏ Unlimited ‏•‏‏ פרטנר ‏•‏‏ סלקום |
| גישה לאינטרנט | פרטנר תקשורת ‏•‏‏ 013 נטוויז'ן ‏•‏‏ 014 בזק בינלאומי ‏•‏‏ HOT net ‏•‏‏ אינטרנט רימון ‏•‏‏ טריפל סי ‏•‏‏ 018 אקספון ‏•‏‏ mobile‏ 019 |
| טלוויזיה | 

|  |  |  |  |  |  |
| --- | --- | --- | --- | --- | --- |
| פעילים | 

|  |  |
| --- | --- |
| כבלים, לווין, DTT | HOT ‏•‏‏ yes ‏•‏‏ עידן+ |
| OTT | סלקום TV ‏•‏‏ פרטנר tv ‏•‏‏ ‏FreeTV ‏•‏‏ ‏NEXT TV ‏•‏‏ ‏STINGTV ‏•‏‏ ‏Yes+ |

 |
| שירותי עבר | טריפל סי ‏•‏‏ רמי לוי TV |

 |
| סלולר | 

|  |  |  |  |  |  |
| --- | --- | --- | --- | --- | --- |
| פעילים | 

|  |  |
| --- | --- |
| פיזי | פלאפון ‏•‏‏ סלקום ‏•‏‏ פרטנר ‏•‏‏ wecom ‏•‏‏ HOT mobile |
| וירטואלי | 012 מובייל ‏•‏‏ גולן טלקום ‏•‏‏ רמי לוי תקשורת ‏•‏‏ mobile‏ 019 |

 |
| שירותי עבר | YouPhone ‏•‏‏ הום סלולר ‏•‏‏ וואלה! mobile |

 |
| טלפוניה קווית | בזק ‏•‏‏ סלקום ‏•‏‏ פרטנר תקשורת ‏•‏‏ HOT ‏•‏‏ בזק בינלאומי |